Nordic Store opnar brátt verslun í Borgarnesi Líkt og fram hefur komið í Skessuhorni hafa ýmsar framkvæmdir verið í húsnæði Arion banka við Digranesgötu í Borgarnesi að undanförnu . Arion banki opnaði afgreiðslu sína á annarri hæð hússins og hætti starfsemi á jarðhæð og þriðju hæð í liðnum mánuði . Til stendur að opna veitingastað á efstu hæð hússins og á neðstu hæðinni er nú verið að innrétta fyrir verslunina Nordic Store . Bjarni Jónsson eigandi verslunarinnar segir framkvæmdir nú vera í fullum gangi og að til standi að opna í byrjun júní . Nánar er rætt við Bjarna í Skessuhorni vikunnar .